
REFERAT

privind aprobarea organizării de către Municipiul Timişoara a seminarului pe tema

„Regenerarea urbană – instrument al dezvoltării urbane integrate în România”, la Timişoara, în data de 29 octombrie 2010
Municipiul Timişoara organizează, în colaborare cu Ministerul Dezvoltării Regionale şi Turismului Român, Ministerul Federal pentru Transport, Construcţii şi Dezvoltare Urbană Germania, şi GTZ (Societatea Germană pentru Cooperare Tehnică), în data de 29 octombrie 2010, un seminar pe tema: „Regenerare urbană – instrument al dezvoltării urbane integrate în România”

Seminarul se doreşte a fi parte a unui şir de întâlniri între specialiştii implicaţi în dezvoltarea urbană, având ca scop aplicarea politicilor europene de dezvoltare urbană,  astfel cum au fost acestea stabilite în Strategia EUROPA 2020 şi Declaraţia de la Toledo din iunie 2010, care îşi propune transformarea economiei Uniunii Europene într-o economie inteligentă, durabilă şi incluzivă, cu oportunităţi de angajare, productivitate şi coeziune socială. 
Evenimentul se doreşte a fi unul de anvergură, menit să promoveze imaginea oraşului şi, în acelaşi timp, să asigure continuarea relaţiilor de colaborare stabilite între oraşele importante din România, fiind invitaţi să participe reprezentanţi din partea ministerelor de resort din România şi Germania, ai Societăţii Germane pentru Cooperare Tehnică GTZ din România, Germania, Ucraina, precum şi specialişti în urbanism şi dezvoltare locală. Se estimează participarea unui număr de aproximativ 80 de invitaţi, specialişti atât din ţară, cât şi din străinătate. 
Având în vedere cele menţionate mai sus, 
               Propunem:

1. aprobarea organizării de către Municipiul Timişoara a seminarului „Regenerare urbană – instrument al dezvoltării urbane integrate în România”, la Timişoara, în data de 29 octombrie 2010. 
2. (1) alocarea în bugetul local a sumei de 11.000 lei pentru acoperirea cheltuielilor implicate de organizarea seminarului „Regenerare urbană – instrument al dezvoltării urbane integrate în România”, conform estimării din Anexa la prezentul referat.
(2) Justificarea şi decontarea cheltuielilor se vor realiza numai pe bază de acte doveditoare, conform legii.

